
A kurzus megnevezése: Kierkegaard-olvasószeminárium: A szorongás fogalma
A kurzus megnevezése angolul: Kierkegaard Reading Seminar: The Concept of Anxiety
A kurzus időpontja és helyszíne: Hétfő, 16.00-17.30, i épület, 1. emelet, 129.
A kurzus előadója: Enesey Diána (PhD-hallgató)

Oktatás célja:
Søren Kierkegaard (1813-1855) a kontinentális filozófia megkerülhetetlen alakja, lehetetlen úgy beszélni egzisztenciafilozófiáról, hogy ne említenénk Kierkegaard nevét. Ezenfelül Kierkegaard gondolatai jelentős hatást gyakoroltak a 19. és 20. század vallásfilozófiájára és számos teológust is inspiráltak. A 20. század második felében és a 21. században pedig a kierkegaard-i filozófia a pszichológiára – különösen az egzisztenciális pszichológia irányzataira – gyakorolt hatása nyomán került a nyugati gondolkodás homlokterébe. 
A kurzus legfőbb célkitűzése az, hogy A szorongás fogalma című könyv alapos elemzése révén közösen felfedezzük Kierkegaard gondolkodásának néhány sarokpontját, értelmezzük – és ezen keresztül napjainkban is releváns kontextusba helyezzük – azokat a kulcsfogalmakat, amelyek mindmáig meghatározzák az egzisztenciafilozófiai és pszichológiai megközelítéseket. Emellett azt is feltérképezzük, hogy milyen egzisztenciális erő rejlik a hitben, s ez miképp képes formálni az individuumot.

The aims of the course: 
Søren Kierkegaard (1813-1855) is an unignorable figure of Continental Philosophy. It is impossible to talk about existential philosophy without mentioning Kierkegaard’s name. Above this, Kierkegaard’s thoughts had an immense effect on the religious philosophy of the 19th and 20th centuries, and the Kierkegaardian philosophy inspired many theologians as well. In the second half of the 20th century and in the 21st century, Kierkegaard’s influence on psychology – especially on existential psychology – is getting in the limelight. 
The main aim of this course is to thorough analysis of The Concept of Anxiety by which we will discover some of the milestones of Kierkegaard’s thinking, and we will also interpret those key concepts of Kierkegaard’s philosophy that determine the existential philosophical and psychological approaches – even nowadays. Besides, we will explore the existential power of faith and its ways of forming the individual.
Tantárgy tartalma / Course content:
1. óra (szeptember 7.): Bevezetés a kierkegaard-i szövegvilágba és a kurzushoz kötődő feladatok megbeszélése

2. óra (szeptember 14.): A szorongás fogalma, Előszó és Bevezetés (a Jelenkor kiadásában: 285-302.; a Göncöl kiadásában: 13-31.)

3. óra (szeptember 21.): A szorongás fogalma, I. fejezet, 1-4. paragrafus (a Jelenkor kiadásában: 303-318.; a Göncöl kiadásában: 33-51.)

4. óra (szeptember 28.): A szorongás fogalma, I. fejezet 5. és 6. paragrafus, II. fejezet bevezető szakasz „A szorongás mint az eredendő bűn progresszív/ előremutató magyarázata” (a Jelenkor kiadásában: 318-331.; a Göncöl kiadásában: 51-67.)
és 
A halálos betegség című könyv első szakasza („Arról, hogy a kétségbeesés halálos betegség”, 19-28.)

5. óra (október 5.): A szorongás fogalma, II. fejezet, 1. és 2. paragrafus (a Jelenkor kiadásában: 331-354.; a Göncöl kiadásában: 67-95.)

6. óra (október 12.): A szorongás fogalma, III. fejezet, bevezető szakasz, 1. és 2. paragrafus (a Jelenkor kiadásában: 355-375.; a Göncöl kiadásában: 97-121.)

7. óra (október 19.): A szorongás fogalma, III. fejezet, 3. paragrafus, IV. fejezet bevezető szakasza és 1. paragrafusa (Jelenkor kiadásában: 375-388.; a Göncöl kiadásában: 121-139.)

Október 26.: ŐSZI SZÜNET

8. óra (november 2.): A szorongás fogalma, IV. fejezet, 2. paragrafus, a II. szakaszig („A szellemi értelemben elveszített szabadság”) (Jelenkor kiadásában: 389-406.; a Göncöl kiadásában: 139-160.)

9. óra (november 9.): A szorongás fogalma, IV. fejezet, 2. paragrafus II. szakasza (Jelenkor kiadásában: 406-421; a Göncöl kiadásában: 160-179.)

10. óra (november 16.): A szorongás fogalma, V. fejezet
és
A halálos betegség c. kötet „A.) A kétségbeesésről, olyan értelemben, hogy nem reflektálunk arra, hogy tudatos-e, vagy sem…” – csak a szakasz alfa és béta része (36-43.)

11. óra (november 23.): A halálos betegség, „B.) A tudatosság szempontjából vizsgált kétségbeesés”, a) szakasz és b) szakasz bevezetése (51-59.)
és 
A halálos betegség, Második szakasz: A kétségbeesés bűn, első fejezet (91-97.)

12. óra (november 30.): A halálos betegség, Második szakasz: Harmadik fejezet és „A bűn folytatása” című rész A. pontja (112-130.)

13. óra (december 7.): A halálos betegség, „A bűn folytatása” B. és C. pontok (131-152.)

Számonkérés és értékelés rendszere:
A kijelölt szemelvényeket minden hallgatónak el kell olvasnia óráról órára. A kurzus minden résztvevőjének vállalnia kell legalább egy referátumot, ami nagyjából 20 perces összefoglaló, vitaindító beszámoló az adott órára olvasandó anyagból. Az értékelés a referátum és az órai munka alapján történik. Maximum három hiányzás megengedett.

Requirements for completing the course:
Each student must read the selected passages and give a short presentation (about 20 minutes, with a summary of the given reading and some questions). The grading is based on the short presentation and the general activity during the discussions. A maximum of three absences are permitted.

Kötelező irodalom / Required reading:
Kierkegaard, Søren: A halálos betegség. Ford. Rácz Péter. Budapest, Göncöl, 1993.
Kierkegaard, Søren: A szorongás fogalma. In Søren Kierkegaard művei 5. Az ismétlés. félelem és reszketés. Filozófiai morzsák. A szorongás fogalma. Előszó. Ford. Soós Anita. Pécs, Jelenkor, 285-428.
Kierkegaard, Søren: A szorongás fogalma. Ford. Rácz Péter, Göncöl Kiadó, 1993.
